**Sporočilo za javnost**

Za takojšnjo objavo

Ljubljana, 10. maj 2021

**VSE OČI SO UPRTE V POLETNI CONVENTA EXPERIENCE TEDEN**

Zadnji teden avgusta bo potekal v znamenju Convente in Convente Crossover

**Organizatorji Convente smo jeseni 2020 objavili prestavitev Convente na zadnji teden avgusta 2021. Glede na izboljšano epidiemiološko situacijo in načrt sproščanja dogodkov v našem delu Evrope, z veseljem potrjujemo združeno izvedbo dogodkov Conventa in Conventa Crossover. CONVENTA TEDEN bo potekal od 24. do 27. avgusta 2021 v hibridni izvedbi. Skozi celoten teden bomo skupaj gradili vizijo regijske industrije srečanj, predvsem pa si želimo, da bi se v čim večjem številu srečali v živo, saj je osebni stik neprecenljiv.**

Ključna je naša obveza, da bomo dogodek izpeljali v vsakem primeru v novem terminu konec avgusta. Hibridni model združuje najboljše iz sveta dogodkov v živo in digitalnih dogodkov, in nam omogoča agilno prilagajanje situaciji.

Naša ključna skrb pri organizaciji je upoštevanje potrebnih varnostnih ukrepov za preprečitev širjenja okužbe s Covid-19. Zato smo organizatorji pridobili certifikat “Varno in zdravo na dogodke”. Tudi na ta način bo dogodek varen za vse udeležence in podporno osebje. Na tem področju pa smo naredili še korak naprej. Projekt **#SAFECONVENTA** temelji na priporočilih testnih projektov po Evropi, ki smo jih uporabili kot sestavni del desetih točk za zagotavljanje varnosti na Conventi. Podrobnosti si lahko preberete na povezavi #SAFECONVENTA.

Osrednja tema celotnega tedna je že velikokrat slišana paradigma: **MISLI GLOBALNO – DELUJ REGIONALNO**. Dejstvo je, da smo v teh časih popolnoma odvisni od lokalnega in regijskega trga in verjetno bo tako še kar nekaj časa. Conventa je tudi v časih največje ekspanzije ostala zvesta regiji Nove Evrope. Zanimalo nas bo tudi, ali se v regiji lahko uveljavimo kot evropska **Kalifornija industrije srečanj** in kako. Tej temi bo posvečen dogodek Conventa Crossover.

KAJ VSE SE BO DOGAJALO V CONVENTA TEDNU?

**CONVENTA REGIONAL FORUM 2021**

Torek, 24. avgust 2021 od 14.00 do 15.30 ure

Forum za SMART organizatorje dogodkov po koronavirusu

Format: hibridni

**POSLOVNA BORZA CONVENTA 2021**

Sreda 25., in čertek, 26. avgust 2021 od 10.00 do 17.00

Najstarejša regijska poslovna borza industrije srečanj

Format: v živo (možnost spletnih sestankov)

**CONVENTA CROSSOVER 2021**

Petek, 27. avgusta 2021 od od 09.00 do 21.00

Festival dogodkov in izkustvenega marketinga

Format: hibridni

**CONVENTA BEST EVENT AWARD 2021**

Četrtek, 26. in petek, 27. avgust 2021

Tekmovanje za najboljši dogodek v regiji Nove Evrope

Format: hibridni

**Načelo hibridne izvedbe CONVENTA TEDNA 2021**

LIVE razstavljalci, večina vabljenih gostov, del udeležencev Conventa Crossover

+

ONLINE vabljeni gostje, ki zaradi omejitev ne morejo na dogodek, izbrani predavatelji in del udeležencev Conventa Crossover

=

HIBRIDNI CONVENTA TEDEN

Organizatorji Convente povezujemo regijsko industrijo srečanj tudi v obdobju, v katerem smo vsi morali sprejeti nove okoliščine ter prilagoditi svoj način poslovanja in življenja. Conventa ostaja, ker je vztrajna, pogumna in zavezana svojemu poslanstvu. Še vedno pa verjamemo in prisegamo na moč živih dogodkov, ki jih po našem mnenju ne more nadomestiti nobena druga oblika komunikacije.

Gorazd Čad, soustanovitelj Convente je poudaril: *»Strokovno organizirani poslovni dogodki so po mojem mnenju ena najbolj varnih in zdravih oblik druženja. Organizatorji Convente bomo poskrbeli, da se boste na Conventi počutili varne, sproščene in umirjene. Pokazali pa vam bomo, kako narediti dogodke in celotno industrijo boljšo in bolj trajnostno«*

**CONVENTA TEDEN JE PRAZNIK REGIJSKE INDUSTRIJE SREČANJ**

Enkrat letno se srečamo v živo v Ljubljani na prazniku regijske kongresne industrije, Potrudili se bomo, da bo tako še naprej, ne glede na vse ovire. Predvsem pa si želimo, da bi se v čimvečjem številu srečali v živo na varen in zdrav način, saj je osebni stik neprecenljiv.

Zato si rezervirajte čas za Conventa teden, **od 24. do 27. avgusta 2021** v Ljubljani.

[www.conventa.si](http://www.conventa.si); [www.crossover.si](http://www.crossover.si)

Gradivo za medije:

* Fototeka Conventa
* Fotografije soustanoviteljev Convente
* Kratek povzetek Convente (About Conventa)
* Video Conventa 2020
* Video Conventa 2021

Informacije za medije: Natalija Bah Čad, e-mail: natalija@toleranca.eu

Link na družabna omrežja:

- FB

- Twitter

- Linkedin skupina